།རྒྱལ་པོ་ཀུན་
ཏུ་གོ་བྱེད་ནི། །བཙུན་མོ་ཁྲི་ཕྲག་བརྒྱད་ལ་སོགས། །འདོད་པའི་ལོངས་སྤྱོད་མཐའ་ཡས་པས། །
གཡེང་བར་མ་ནུས་བསམ་གཏན་བརྙེས། །ཆོས་སྨྲ་གཉིས་པར་གང་གྱུར་པས། །ས་སྐྱོང་གླང་པོ་དུལ་
བྱས་ལ། །ཕྲག་དོག་ལྡན་པའི་དགེ་སློང་གིས། །ཕྲ་མའི་འཇིགས་ལས་ལྷ་ཀླུས་བསྲུངས། །གྲོང་ཁྱེར་
བརྒྱ་ཕྲག་བདུན་ཅུ་དྲུག །དབང་བྱེད་རྒྱལ་པོ་བརྟན་པས་བྱིན། །རྒྱལ་བའི་བསྟན་ལ་རབ་བྱུང་སྟེ། །
ཏིང་ངེ་འཛིན་གྱི་རྒྱལ་པོ་ཐོབ། །སྟོབས་བཅུ་མངའ་བའི་མཆོད་རྟེན་ལ། །རྒྱལ་པོའི་མཆོད་པ་ཟིལ་
235

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
གནོན་པ། །བདེ་བ་བྱིན་པའི་ལག་པ་ཡི། །སྒྲོན་མེ་འབར་བཞིན་ཆོས་འཆད་བརྩོན། །དགེ་སློང་དུལ་
བ་སྙན་པའི་འོད། །འཇིག་རྟེན་མཆོད་འོས་གྱུར་པ་ལ། །སྡིག་ཅན་རྣམས་ཀྱིས་མཚོན་བསྣུན་པ། །
བདེན་ཚིག་བརྗོད་པས་མེ་ཏོག་གྱུར། །གཞོན་ནུ་ཆུ་སྐྱེས་འཁོར་བ་ལས། །ཡིད་བྱུང་ལྐུགས་ཕྱེ་ལྟར་
བཅོས་ནས། །ནན་གྱིས་ཡབ་ལ་གསོལ་བཏབ་སྟེ། །ལྔ་བརྒྱའི་འཁོར་བཅས་བསམ་གཏན་བསྒོམས། །
འཇིག་རྟེན་སྣ་ཚོགས་པ་ལ་ནི། །མངོན་པར་དགའ་བ་ཞེས་བྱ་བ། །ས་ཆེན་སྐྱོང་བའི་དཔལ་སྤངས་
ནས། །ཞི་བའི་བདུད་རྩིས་གཞན་ཕན་མཛད། །མི་བདག་ཚངས་བྱིན་ལེགས་བཤད་དག །ཚོལ་བ་
མཐོང་ནས་བརྒྱ་བྱིན་གྱིས། །གནོད་སྦྱིན་གཟུགས་སྤྲུལ་ཁ་ཟས་ཕྱིར། །རང་ལུས་བུ་སྨད་བཅས་པ་
བྱིན། །ཆོས་ནི་ཡོངས་སུ་ཚོལ་བ་ཡི། །གཞོན་ནུས་རིན་ཐང་མེད་པའི་གོས། །ནོར་བུ་བཏང་ནས་
གཡང་ས་ལ། །མཆོངས་ཚེ་ལུས་ལ་གནོད་པ་མེད། །ལྷ་ཡིས་ཐབས་བསྟན་ཡེ་ཤེས་ལྡན། །ཉིད་ཀྱིས་
ཤ་ཁྲག་སྨན་སྦྱར་བས། །དགེ་སློང་ཡང་དག་བློ་གློས་ཀྱི། །མི་བཟད་ནད་ཀྱི་གདུང་བ་ཞི། །རལ་པ་
འཛིན་སྲས་ཆུ་འབེབས་ཀྱིས། །ཉམ་ཐག་ནད་པའི་ཚོགས་བསྐྱབས་ནས། །ཁྲི་ཕྲག་གྲངས་ལྡན་ཉ་
རྣམས་ཀྱང༌། །འཇིགས་པ་ལས་བསྒྲལ་མཐོ་རིས་བཀོད། །ཤེས་རབ་ཆེ་མངའ་མེ་ལོང་གདོང༌། །
ཐེ་ཚོམ་སེལ་ཞིང་འཁོན་སྦྱོང་བ། །མཚུངས་པ་མེད་པའི་བློ་གྲོས་ཀྱི། །གྲགས་པ་ཉི་ཟླ་བཞིན་དུ་
གསལ། །བྲམ་ཟེ་གནག་ལྷས་སྐྱེས་གྲགས་ཚེ། །རྡུལ་ཕྲན་རྒྱལ་ཕྲན་དྲུག་དང་བཅས། །སོ་སོའི་
དཔལ་ཐོབ་ཚངས་པ་ཡིས། །ཇི་སྐད་བསྟན་བཞིན་རབ་ཏུ་བྱུང༌། །གཞོན་ནུ་ཞི་བའི་བློ་གྲོས་ཀྱིས། །
དགེ་སྦྱོང་བྲམ་ཟེ་མཐའ་དག་གི །སྤོབས་པས་མགུ་བར་མ་ནུས་ཏེ། །འཇིག་རྟེན་ཁྲིད་མཛད་ཞབས་ལ་
བཏུད། །ཀླུ་ཡི་རྒྱལ་པོ་རྔ་ཡི་ནི། །གཅུང་པོ་ཉེ་རྔ་འཁྲུགས་པའི་མཐུས། །རྔ་སྒྲ་གཞོམ་པ་ལས་ཀྱང་
བསྲུངས། །རང་གི་བརྟན་པ་ཉམས་པ་མེད། །ཆུ་སྲེག་ལྔ་བརྒྱའི་སྡེ་དཔོན་གྱིས། །འཁོར་ལ་འཚེ་བའི་
གཡོན་ཅན་བྱ། །རིགས་པ་དང་ལྡན་ཚིག་གིས་ནི། །འཚེ་བ་མེད་པར་རིང་དུ་བསྐྲད། །བསམ་གཏན་
ཞི་བའི་འདུ་ཤེས་ཅན། །འོད་གསལ་ལྷ་ཡི་གནས་སྐྱེས་ཀྱང་། །ལོག་ལྟས་དམྱལ་བར་ལྟུང་བ་ཡི། །
མགོན་གྱུར་ཤེས་རབ་སྣ་ཚོགས་ཉིད། །དེད་དཔོན་སྙིང་རྗེ་ཆེར་གྱུར་ཚེ། །བསྐལ་བཟང་སེམས་
དཔའ་ལྔ་བརྒྱ་ལ། །ངན་སེམས་འཆང་བའི་སྡིག་པ་ཅན། །སྲོག་དང་ཕྲལ་ཏེ་བདེ་འགྲོར་སྦྱར། །
236

རྒྱལ་བ་ཤཱཀྱ་སེང་གེ་ལ་དབྱངས་ཡིག་ངེས་པའི་བྱ་དཀའ་བའི་རྒྱན་གྱིས་བསྟོད་པ་སོགས་ཞྭ་དམར་བཞི་པའི་སྙན་ངག་གཅེས་བཏུས།
འཁོར་ལོ་སྒྱུར་བའི་སྲས་སྟོང་གི །ཐ་ཆུང་སྙིང་རྗེ་ཆེར་སེམས་ནི། །གླིང་བཞིའི་སེམས་ཅན་སྨིན་གྲོལ་
ལ། །འགོད་སླད་རྒྱལ་སྲིད་ཆེན་པོ་བཞེས། །ཕོ་བྲང་འབྱོར་པའི་ན་ཆུང་མ། །འདོད་པས་གཟིར་
བའི་སྡུག་བསྔལ་དག །འཇོམས་པའི་ཆེད་དུ་སྐར་མ་ཡིས། །ཐབས་མཁས་འདོད་བདེ་དང་དུ་
བླངས། །མི་ཡི་འགྲོ་བ་དཔག་མེད་རྣམས། །མི་དགེ་སྤྱོད་ལས་བཟློག་བཞེད་པས། །གནོད་སྦྱིན་ཚུལ་
གྱིས་སྐྲག་བྱེད་པ། །ལྷ་དབང་ལེགས་པར་སྣང་བྱེད་གྲགས། །སྟོན་པ་ལྐུགས་ཕྱེས་བྲམ་ཟེའི་འཁོར། །
བརྒྱ་ཕྲག་ལྔ་རྣམས་ཡོ་བྱད་ལ། །ཆགས་པ་བསལ་ནས་མངོན་ཤེས་ལྔ། །དེ་རྣམས་རྒྱུད་ལ་ལྡན་
པར་བྱས། །སྐྱེ་བོ་འདུས་པ་ཆེན་པོའི་དབུས། །མིག་དང་ཡིད་ལ་བདེ་བ་དང་། །དོན་བཟང་གླུ་ཡིས་
དགའ་སྟོན་མཁན། །འགྲོ་བའི་དཔལ་མོ་གར་གྱིས་རོལ། །བསོད་ནམས་མཐུ་ཆེན་ང་ལ་ནུ། །གླིང་
བཞིའི་དབང་ཕྱུག་ལྷ་རྣམས་ཀྱིས། །བསུས་ཤིང་བརྒྱ་བྱིན་སྟན་བསྟབས་པས། །འདུ་བྱེད་མི་རྟག་
ལེགས་པར་བསྟན། །གླིང་འདིའི་སྐྱེ་བོ་དབུལ་བ་རྣམས། །བྱེ་བ་ཁྲག་ཁྲིག་འབུམ་ཕྲག་གི །རིན་ཆེན་
གཏེར་གྱིས་ཚིམ་མཛད་པ། །གདེངས་ཅན་གཙོ་བོ་གཏེར་སྟོན་གྱུར། །སྤྲེའུ་སྐྱབས་སུ་བཅས་པ་དག །
འདབ་ཆགས་མཐུ་ཡིས་འཕྲོག་པ་ལ། །མི་འཇིགས་སྦྱིན་པའི་སེང་གེ་མཆོག །ཡན་ལག་མ་སྨད་པར་
གྱུར་ཏོ། །ཁྱེའུ་སྤྲིན་གྱིས་བྲམ་ཟེ་ཡི། །འབྱོར་པ་ཆེ་ཐོབ་བཟང་ལེན་ལྡན། །ཨུཏྤལ་ཕུལ་བ་རྗེས་
བཟུང་ཞིང༌། །མར་མེ་མཛད་ཀྱིས་ལུང་བསྟན་ཐོབ། །གླང་པོ་འདོད་པས་མྱོས་གཟིགས་ནས། །
སེམས་ཉིད་འདུལ་བ་གཙོར་དགོངས་ཏེ། །བྱང་ཆུབ་ཐོབ་སླད་ཞུགས་གྱུར་པ། །རྒྱལ་པོ་འོད་ལྡན་
བདག་ཉིད་ཆེ། །སངས་རྒྱས་སྒྲིབ་མེད་ལུང་བསྟན་ལ། །བྲམ་ཟེ་སྒྲ་ནི་རྣམ་བསྒྲགས་པས། །དཔག་
ཚད་སྟོང་ཕྲག་བརྒྱ་པ་ཡི། །གསེར་གྱི་ཁང་བཟང་ཕུལ་ནས་བསྟོད། །རྒྱན་པོ་རྒྱལ་བས་ཆོས་སྨྲ་ལ། །
མཆོད་ཅིང་སྨོན་ལམ་བཏབ་པ་ལྟར། །རིན་ཆེན་སྣོད་དང་རྒྱལ་སྲིད་ཀྱི། །དཔལ་འབྱོར་མཐོང་བའི་
ཆོས་ལ་བྱུང༌། །སྐྱེ་བོ་ནད་ཀྱིས་ཉེན་པ་རྣམས། །སྡུག་བསྔལ་ཞི་མཛད་ངེས་པ་ཡིས། །སྐུ་ལུས་མི་ཟད་
སྨན་གྱུར་ནས། །ནད་མེད་ཐོབ་བྱེད་ལྷ་དབང་མཆོག །གླང་ཆེན་མཆེ་བ་དོན་གཉེར་བའི། །རྔོན་པ་
རབ་བྱུང་ཆ་བྱད་ཀྱིས། །གནད་དུ་བསྣུན་ཀྱང་འཇིགས་བསྐྱབས་ཤིང༌། །དེ་ཡི་རེ་བ་མ་ལུས་
བསྐངས། །སོ་སོར་རྟོག་པའི་ཤེས་རབ་ཀྱིས། །ཀུན་ཏུ་རྒྱུ་བ་འཆར་ཁ་ནི། །མངོན་པར་ཤེས་པ་ལྔ་
237

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
ལྡན་ཏེ། །གདུལ་བྱ་དུ་མའང་དེ་བཞིན་གྱུར། །རྒྱལ་བུ་དྲུག་གིས་སེམས་བསྐྱེད་སླད། །འཛམ་གླིང་
བྱིན་ཞིང་ཤ་ཁྲག་གིས། །སྦྱིན་པ་ལོ་གྲངས་ཁྲིར་མཛད་པ། ། འཁོར་ལོ་སྒྱུར་བ་ནོར་ཅན་ནོ། །བྲམ་ཟེ་
ཟླ་དགས་མཆོད་སྦྱིན་ཆེ། །འབུམ་ཕྲག་བརྒྱད་ཅུའི་ལོར་བགྱིས་ཏེ། །སྟོན་པ་དགུང་བདུན་བསྙེན་
བཀུར་བའི། །གྲོགས་ནི་ལྷ་ཀླུ་སོགས་ཀྱིས་བྱས། །གླིང་བཞིའི་བདག་པོ་ནམ་མཁའ་ཡིས། །སྨོན་
ལམ་ཆེན་པོ་གྲུབ་བྱའི་ཕྱིར། །སྲས་དང་བཙུན་མོ་རང་ལུས་བཅས། །ཆགས་པ་མེད་པར་སྩལ་བས་
དགྱེས། །ས་བདག་དཔལ་སྡེས་བཙུན་མོ་དང་། །སྐུ་སྨད་བཅད་དེ་བྱིན་པ་ཡིས། །བརྒྱ་བྱིན་ངོ་མཚར་
སྐྱེས་པ་ལ། །བདེན་ཚིག་བརྗོད་པས་ལུས་ཕྱེད་གྲུབ། །སྙིང་སྟོབས་ཆེར་གྱུར་རྒྱལ་པོའི་སྲས། །ཕྲུ་
གུ་ལྔ་བཅས་སྟག་མོ་ཡི། །བཀྲེས་སྐོམ་བསལ་སླད་ཉིད་ཀྱི་སྐུ། །གཞན་གྱི་ལུས་ལྟར་ལྟོས་མེད་
བཏང་། །འཛམ་གླིང་དབང་བསྒྱུར་ཟླ་བའི་འོད། །ཐམས་ཅད་སྦྱིན་པ་ལ་ཞུགས་པས། །བློ་ངན་དྲག་
པོའི་མིག་ལ་ནི། །མགོ་བོ་བྱིན་ནས་མཐོ་རིས་གཤེགས། །ཤི་པིའི་རྒྱལ་པོའི་སྲས་གྱུར་པས། །ཟླ་བ་
དྲུག་ཏུ་རང་གི་ཁྲག །ནད་དང་ལྡན་པ་ལ་བསྟབས་ཤིང༌། །གྲོང་རྡལ་ལྔ་ཡི་གཙོ་བོར་བསྐོས། །མི་རྟག་
མཐོང་ནས་རབ་བྱུང་བ། །སྟོན་པ་རྩིབས་ཀྱི་མུ་ཁྱུད་ཀྱིས། །སློབ་མ་ལྔ་བརྒྱ་ལ་སོགས་པ། །བསམ་
གཏན་ཚད་མེད་ལྡན་པར་བྱས། །བྱང་ཆུབ་སེམས་དཔའ་རྟག་ཏུ་བརྙས། །བྱེ་བ་ཁྲག་ཁྲིག་བརྒྱ་སྟོང་
ལོ། །ཉི་ཤུར་སྐུ་ཚེ་བྱིན་བརླབས་ཏེ། །བསྟན་པ་རབ་ཏུ་གསལ་བར་མཛད། །ཞགས་པ་ལྟ་བུའི་སྦྲུལ་
ནག་གིས། །དོན་མཐུན་དུ་མ་གསོད་འདོད་ཚེ། །གླང་ཆེན་གྲོགས་བཅས་སེང་གེ་ཡིས། །སྡེར་མོའི་
མཚོན་གྱིས་དུག་ཅན་བཅོམ། །ཕོངས་པ་ལ་བརྩེ་སློང་ལྡན་གྱིས། །རིན་ཆེན་ཐོབ་ཕྱིར་རྒྱ་མཚོ་ཆེ། །
སྐེམ་བརྩོན་ནོར་བུ་སླར་རྙེད་ནས། །འགྲོ་བ་མང་པོ་བདེ་ལེགས་རྒྱས། །ནོར་བཟང་དགྲ་ཡི་དཔུང་
འཇོམས་པ། །ཡིད་འཕྲོག་ཐོབ་སླད་སྒྱུ་རྩལ་གྱིས། །མི་འམ་ཅི་རྣམས་མགུ་བྱས་ཏེ། །ཡབ་ཀྱི་
རྒྱལ་སྲིད་ཆོས་བཞིན་བསྐྱངས། །འཇིགས་པས་ལམ་ཞུགས་ཡབ་ཡུམ་ལ། །ཉིད་ཀྱི་ཤ་ཡིས་བསྙེན་
བཀུར་བ། །སུ་ཤ་དེ་ཝའི་སྙིང་སྟོབས་མཐུས། །དགྲ་བོ་ཟིལ་མནན་རྒྱལ་སྲིད་ཐོབ། །བསོད་ནམས་
སྟོབས་ཀྱིས་ཡན་ལག་རྣམས། །བྱིན་པའི་འཕྲལ་དུ་ལུས་མཛེས་གྱུར། ། གཟུགས་བརྩོན་བཟོ་དང་
ཤེས་རབ་དང༌། །མ་ལུས་མགོན་བྱེད་འཛམ་གླིང་བདག །ཡེ་ཤེས་ཚོལ་བ་ལ་སྲེད་པ། །དྲང་སྲོང་འོད་
238

རྒྱལ་བ་ཤཱཀྱ་སེང་གེ་ལ་དབྱངས་ཡིག་ངེས་པའི་བྱ་དཀའ་བའི་རྒྱན་གྱིས་བསྟོད་པ་སོགས་ཞྭ་དམར་བཞི་པའི་སྙན་ངག་གཅེས་བཏུས།
བཟང་གྱུར་པའི་ཚེ། །ལྷ་ཡི་མིག་མངའ་ཀུན་རིག་གིས། །འཕགས་པའི་ཡེ་ཤེས་རྟོགས་པར་བྱས། །ཕྱི
མའི་མཐའ་བསྒྲུབ་ལ་མཁས་པས། །རྟེན་ཅིང་འབྲེལ་འབྱུང་ཁོང་ཆུད་ནས། །སྙིང་རྗེས་སེམས་ཅན་
དཔག་མེད་ལ། །བཟོད་པ་ཐོབ་པའི་ཆོས་རྣམས་བཤད། །བཅོམ་ལྡན་ས་འཛིན་བསྟན་པའི་མཐར། །
ལྷ་མིའི་རྒྱལ་པོ་ཆོས་བགྲོ་བའི། །གཙོར་གྱུར་ཏོག་གི་བློ་གྲོས་ཀྱིས། །བདག་མེད་ལམ་བཟང་སྲོལ་
ཕྱེས་སོ། །དྲང་སྲོང་སྣང་བས་མངོན་ཤེས་ཀྱིས། །ལོ་གྲངས་བཅུ་གཉིས་ཞག་བདུན་བར། །བགྲང་
བྱས་ནྱ་གྲོའི་འདབ་མ་རྣམས། །སྔོ་སངས་ཀྱིས་ནི་སྐད་ཅིག་རྟོགས། །བྲམ་ཟེ་ཉི་ཕྲེང་སྤོང་གྱུར་བས། །
སེམས་ཅན་དོན་ལ་བརྩོན་པ་ཡིས། །མངོན་ཤེས་བསམ་གཏན་སོགས་ལ་བཀོད། །སྨན་གྱི་བསྟན་
བཅོས་འཁོར་ལ་བསྟན། །དཀའ་ཐུབ་ཆེན་པོ་རྔ་བོང་གིས། །ཚངས་སོགས་ལྷ་ཡི་གསོལ་བཏབ་
ལྟར། །རྒྱུ་སྐར་ཁྱིམ་དང་འཇིག་རྟེན་སྐྱོང༌། །མཐའ་དག་གོ་རིམ་བཞིན་དུ་བཞག །ཆོས་ཀྱི་རྒྱལ་པོ་མུ་
ཁྱུད་ཀྱི། །སུམ་ཅུ་རྩ་གསུམ་ལྷ་རྣམས་དང༌། །འཛམ་བུའི་གླིང་གནས་མི་རྣམས་ལ། །དགེ་བའི་ལམ་
བཟང་སྒྲོན་མེ་སྦར། །འོད་ཞི་སྤོས་སྣང་རྒྱལ་བ་ཡི། །བསྟན་ལ་རབ་བྱུང་ཨུཏྤལ་གདོང་། །བཤོར་བ་
གཞོན་ནུ་ལ་སོགས་པའི། །རྨུ་རྒོད་འདུལ་བའི་མཆོག་ཏུ་གྲགས། །སངས་རྒྱས་སྲས་པོ་དཔའ་བོའི་
སྟོབས། །དེ་མཐུས་ཤུགས་འཆང་བདུད་ཀྱི་མགུལ། །ཁྱི་རོའི་རྒྱན་བཏགས་བདུད་ཀྱི་གནས། །ཐལ་
བར་བརླག་ནས་ལེགས་པར་བཏུལ། །བདེ་གཤེགས་འོད་མཐའ་ཡས་པའི་དྲུང༌། །སེམས་དཔའ་
སངས་ནས་དང་ཚངས་མཚད་པ་ཡིས། །སེམས་
གཟི་བརྗིད་དྲག་པོ་ནི། །སངས་རྒྱས་དང་མཚུངས་མཛད་པ་ཡིས། །སེམས་ཅན་གྲངས་མེད་སྒྲོལ་ལ་
བརྩོན། །དེ་ལྟར་སྐྱེས་པའི་རབས་ཀྱི་ཕྲེང་བ་ཡོངས་སུ་བཟུང་བ་ཡི། །ནམ་མཁའི་མཐས་གཏུགས་
འགྲོ་བ་བྱང་ཆུབ་གསུམ་པོ་ལ་འགོད་པ། །རྫོགས་སངས་རྒྱས་དང་དབང་བཅུ་མངའ་བའི་རྒྱལ་སྲས་
ཆེན་པོ་རྣམས། །རྒྱ་མཚོ་བ་ལང་རྨིག་རྗེས་ཆུ་བཞིན་ཁྱད་པར་ཕུལ་བྱུང་རྟོགས། །ཚུལ་དེས་བློ་ལྡན་
རྣམས་ནི་སངས་རྒྱས་ཀྱི། །ཡོན་ཏན་དྲན་པས་རྟག་ཏུ་བསྔགས་པ་ལ། །ནམ་ཡང་ཆོག་པར་འཛིན་པ་
མི་སྐྱེ་བས། །བསྟོད་པ་རྒྱ་མཚོའི་ཆབ་ལྟར་ཟད་མི་འགྱུར། །དད་པའི་ཆུ་སྐྱེས་འདབ་བརྒྱ་ལྡན་པ་
འདི། །འཇིག་རྟེན་སྟོན་པའི་ཞབས་རྡུལ་བསྟེན་སླད་དུ། །ཤེས་རབ་ཉིན་བྱེད་འོད་ཀྱིས་ཕྱེ་བའི་
དགེས། །ཡེ་ཤེས་ཟེའུ་འབྲུ་རྣམ་པར་མཛེས་གྱུར་ཅིག །མགོན་ཁྱོད་བསྔགས་པ་བརྗོད་ལ་དགྱེས་པ་
239

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་ལྔ་པ།
དང༌། །མི་སྙན་སྒྲོག་ལ་ཁྲོ་བ་མ་མཆིས་ཀྱང༌། །འགྲོ་ལ་བུ་ལྟར་བརྩེ་བ་གང་ལགས་པས། །དུས་རྣམས་
ཀུན་ཏུ་བདག་ནི་རྗེས་སུ་བཟུང༌། །
སྔོན་པ
སྟོན་པ་བཅོམ་ལྡན་འདས་ཀྱི་སྐྱེས་རབས་ལ་བསྔགས་པ། རིན་པོ་ཆེའི་དྲ་བ་ཞེས་བྱ་བ། རི་
མོར་བཀོད་པའི་ཁ་བྱང་སོགས་ལ་མཁོ་བར་བསམས་ནས། རྒྱལ་བ་དེ་ཉིད་ལ་མི་འཕྲོགས་པའི་དད་
པ་ཅན། ཤཱཀྱའི་དགེ་སློང་ཆོས་ཀྱི་གྲགས་པས། མགོ་ཅན་གྱི་ཕྱོགས་གཉིས་པ་ལ། དཔལ་གནོད་
མཛེས་མཁར་གྱི་སའི་ཆ། དགའ་ལྡན་གྱི་རི་བོར་བྲིས་པའོ། །ཤུབྷཾ།།
240